Στρόβολος

Ο Στρόβολος είναι δήμος της επαρχίας Λευκωσιάς στην Κύπρο. Αποτελεί ένα από τους δώδεκα δήμους της επαρχίας Λευκωσίας. Σήμερα είναι ένα μεγάλο προάστιο, καταλαμβάνει μία έκταση 25 τετραγωνικών χλμ.

 Στα βορειοανατολικά συνορεύει με τον Δήμο Λευκωσίας, στα ανατολικά με την Αγλαντζιά, στα νότια με τα Λατσιά, στα δυτικά με τη Λακατάμια και στα βορειοδυτικά με την Έγκωμη. Υπάρχουν διάφορες εκδοχές για την προέλευση της ονομασίας Στρόβολος. Οι δύο επικρατέστερες αναφέρουν ότι: η ονομασία Στρόβολος προέρχεται από το αρχαίο όνομα ενός πεύκου που φυτρώνει στην περιοχή το οποίο ονομαζόταν Στρόβιλος η ονομασία Στρόβολος προέρχεται από τους ανεμοστρόβιλους που δημιουργούνται στην περιοχή. Οι πρώτες γραπτές αναφορές για τον Στρόβολο ή Στρόβιλο άγονται στα μεσαιωνικά χρόνια. Αναφέρεται σε γραπτά χειρόγραφα του Λεόντιου Μαχαιρά και του Φλώριου Βουστρώνιου. Σύμφωνα με τα χειρόγραφα αυτά ο Στρόβολος την περίοδο της Φραγκοκρατίας ήταν βασιλικό φέουδο. Δεν υπάρχουν στοιχεία για την περίοδο της Ενετοκρατίας.Σημαντική προσωπικότητα στην ιστορία του Στροβόλου αποτελεί ο Αρχιεπίσκοπος Κυπριανός, ο οποίος γεννήθηκε στον Στρόβολο το 1756. Κατά τη διάρκεια της ελληνικής επανάστασης του 1821 συνέβαλε τα μέγιστα στη διάσωση του ελληνικού πνεύματος και της χριστιανοσύνης. Ο Αρχιεπίσκοπος Κυπριανός και οι άλλοι αρχιερείς και πρόκριτοι της Κύπρου απαγχονίστηκαν από τους Τούρκους την 9η Ιουλίου του 1821. Ο Στρόβολος μετεξελίχθηκε σε δήμο το 1986. Πρώτος δήμαρχος εκλέγηκε ο Ιωσήφ Χατζηιωσήφ.Ο Δήμος Στροβόλου ιδρύθηκε το 1986, με βάση τη Νομοθεσία του Περί Δήμων Νόμου Ν. 111/85 με πληθυσμό πέραν των 70.000 κατοίκων και είναι ο δεύτερος μεγαλύτερος Δήμος της Κύπρου, μετά τον Δήμο Λεμεσού. Ο Δήμος Στροβόλου από της ίδρυσής του έχει δώσει μεγάλη σημασία και στον πολιτιστικό τομέα. Έχουν ιδρυθεί και λειτουργούν με επιτυχία επί σειρά ετών η Δημοτική Χορωδία, ο Φωτογραφικός Όμιλος, ο Λαογραφικός Όμιλος και η Συμφωνική Μπάντα Δήμου Στροβόλου – Ευρωπαϊκού Πανεπιστημίου Κύπρου, Ορχήστρα Εγχόρδων και ο Όμιλος Λογοτεχνίας. Το ετήσιο πολιτιστικό πρόγραμμα του Δήμου περιλαμβάνει ποικίλες εκδηλώσεις από καλλιτέχνες του εγχώριο, αλλά και του ελληνικού πολιτιστικού γίγνεσθαι. Στα πολιτιστικά δρώμενα του Δήμου εντάσσονται συναυλίες που καλύπτουν ένα ευρύ ρεπερτόριο, εικαστικές εκθέσεις, διαλέξεις, χορευτικές και θεατρικές παραστάσεις, φεστιβάλ, επετειακές εκδηλώσεις και εκδηλώσεις αφιερωμένες στα παιδιά. Οι καλλιτεχνικοί φορείς που ενδιαφέρονται να συμμετάσχουν στο πολιτιστικό πρόγραμμα του Δήμου, υποβάλλουν τις προτάσεις τους στον Δήμο, μετά από πρόσκληση ενδιαφέροντος που δημοσιεύεται. Όλες οι προτάσεις τυγχάνουν πρώτης αξιολόγησης από την Επιτροπή Πολιτιστικών Θεμάτων και ακολούθως από το Δημοτικό Συμβούλιο. Το Δημοτικό Θέατρο και Αίθουσα Μουσικής του Δήμου Στροβόλου έχει σχεδιαστεί για να μπορεί να φιλοξενήσει ένα ευρύ πεδίο καλλιτεχνικών δραστηριοτήτων όπως συναυλίες, όπερα, μπαλέτο, θέατρο. Έχει χωρητικότητα 870 περίπου ατόμων περιλαμβανομένων και θέσεων για άτομα με ειδικές ανάγκες. Ο σχεδιασμός του χώρου έχει γίνει με υψηλές προδιαγραφές, ιδιαίτερη δε σημασία δόθηκε στη μελέτη και εφαρμογή των ακουστικών απαιτήσεων και που η μέχρι σήμερα λειτουργία του απέδειξε τα πολύ καλά ακουστικά αποτελέσματα σύμφωνα και με τα ευνοϊκά σχόλια και τον ενθουσιασμό των μαέστρων, σολίστ και μουσικών που εκτέλεσαν έργα στην αίθουσα. Το όλο συγκρότημα διαθέτει μεγάλο χώρο υποδοχής που συνδέεται με το χώρο υποδοχής του Δημοτικού Μεγάρου, άνετα και σύγχρονα καμαρίνια με χώρους υγιεινής, σύγχρονη αίθουσα δοκιμών, κυλικείο για τους καλλιτέχνες, γραφεία και αποθηκευτικούς χώρους. Ο πύργος της σκηνής είναι εξοπλισμένος με όλα τα απαραίτητα μέσα για τις ανάγκες πάσης φύσεως σκηνικού εξοπλισμού. Το δωμάτιο ελέγχου φωτισμού-ήχου είναι πλήρες εξοπλισμένο με όλα τα ηλεκτρονικά μέσα, απαραίτητα για την άρτια παρακολούθηση των παραστάσεων. Το Δημοτικό Θέατρο σηματοδότησε την έναρξη μίας νέας εποχής στα πολιτιστικά δρώμενα του τόπου. Το Δημοτικό Συμβούλιο του Στροβόλου αποφάσισε να ανακαινίσει, να βελτιώσει και να επεκτείνει το παλιό Δημοτικό Κτίριο που βρίσκεται στο παλιό κέντρο της πόλης του Στροβόλου, προκειμένου να χρησιμοποιηθεί ως Δημοτική Βιβλιοθήκη και ως Πολιτιστικό Κέντρο. Το Πολιτιστικό Κέντρο είναι ένα από τα πρώτα Δημόσια Κτίρια στην Κύπρο τα οποία έχουν αποκατασταθεί, σχεδιαστεί, κατασκευαστεί και λειτουργήσει ως κτίριο χαμηλής ενεργειακής κατανάλωσης σε ολόκληρη την Ευρώπη και έχει συμπεριληφθεί ως παράδειγμα ορθής πρακτικής στις Ευρωπαϊκές Πράσινες Δημόσιες Προμήθειες. Αποτελείται από το αναπαλαιωμένο κτίριο, όπου διατίθενται χώροι προς ενοικίαση για το κοινό, καθώς και το νέο κτίριο, στο οποίο στεγάζεται η Δημοτική Βιβλιοθήκη. Για την καλλιέργεια, την προώθηση και την ανάπτυξη του αθλητισμού έχει δημιουργήθηκε το 1991 το Δημοτικό Αθλητικό Κέντρο δημιουργήθηκε σε χώρο παρά το Πάρκο Αγίου Δημητρίου στην οδό Κορυτσάς 20, 2012 Στρόβολος, μεταξύ Μακάρειου Νοσοκομείου και της Αγγλικής Σχολής. Το τηλέφωνο για κρατήσεις ή ενημέρωση για το κοινό είναι 22318358. Διαθέτει τέσσερα γήπεδα Φούτσαλ, τέσσερα γήπεδα αντισφαιρίσης, στίβο (από κεραμιδόσκονη), οκτώ όργανα γυμναστικής εξωτερικού χώρου, αποχωρητήρια – αποδυτήρια, δωμάτιο διοίκησης κτλ. Από το 1994, ο Δήμος Στροβόλου έχει πρωτοστατήσει στον κοινωνικό τομέα με τη λειτουργία του Ιδρύματος «Πολυδύναμο Δημοτικό Κέντρο Στροβόλου», που αποτελεί σήμερα τον φορέα υλοποίησης της Κοινωνικής Πολιτικής του Δήμου Στροβόλου. Το Ίδρυμα επιχορηγείται κυρίως από τον Δήμο Στροβόλου, τις Υπηρεσίες Κοινωνικής Ευημερίας του Υπουργείου Εργασίας, Κοινωνικών Ασφαλίσεων και Κοινωνικών Ασφαλίσεων και σχετικών ευρωπαϊκών προγραμμάτων. Στα πλαίσια λειτουργίας του Ιδρύματος, λειτουργούν τα ακόλουθα προγράμματα και δραστηριότητες Κοινωνικής Πολιτικής, τα οποία καλύπτουν ένα ευρύ φάσμα προσφοράς υπηρεσιών σε διάφορες κοινωνικές ομάδες στον Στρόβολο: ΥΠΗΡΕΣΙΕΣ/ΠΡΟΓΡΑΜΜΑΤΑ ΓΙΑ ΤΑ ΑΤΟΜΑ ΤΗΣ ΤΡΙΤΗΣ ΗΛΙΚΙΑΣ Κέντρο Ενηλίκων Στροβόλου Πρόγραμμα κατάρτισης για την παροχή «Πιστοποιητικού Επαγγελματικής Φροντίδας Ηλικιωμένων»ΥΠΗΡΕΣΙΕΣ/ΠΡΟΓΡΑΜΜΑΤΑ/ΔΡΑΣΕΙΣ ΓΙΑ ΤΗ ΣΤΗΡΙΞΗ ΤΗΣ ΟΙΚΟΓΕΝΕΙΑΣ (ΟΙΚΟΓΕΝΕΙΑΚΗ ΠΟΛΙΤΙΚΗ) Κέντρα Προστασίας και Απασχόλησης Παιδιών Παιδικές Κατασκηνώσεις Θεσμός «Σχολικού Κοινωνικού Λειτουργού» Ίδρυμα «Κατίνα Μικελλίδου» Επιμορφωτικά Προγράμματα Υλοποίηση έρευνας για οικογένειες με παιδιά στο Δήμο ΣτροβόλουΥΠΗΡΕΣΙΕΣ/ΠΡΟΓΡΑΜΜΑΤΑ/ΔΡΑΣΕΙΣ ΓΙΑ ΤΗ ΣΤΗΡΙΞΗ ΕΥΑΛΩΤΩΝ ΟΜΑΔΩΝ Συμβουλευτικό Κέντρο Πρόγραμμα «Κοινωνικά Προγράμματα στον Δρόμο» Στήριξη Άπορων Ατόμων και ΟικογενειώνΥΠΗΡΕΣΙΕΣ/ΠΡΟΓΡΑΜΜΑΤΑ/ΔΡΑΣΕΙΣ ΣΤΑ ΠΛΑΙΣΙΑ ΤΗΣ ΕΥΡΥΤΕΡΗΣ ΚΟΙΝΩΝΙΚΗΣ ΠΟΛΙΤΙΚΗΣ TOY ΔΗΜΟΥ ΣΤΡΟΒΟΛΟΥ Δημοτικές Ομάδες Πρόληψης και Κοινωνικής Στήριξης Θεσμός «Παρατηρητή της Γειτονιάς» Πρόγραμμα Κοινωνικής Ένταξης Υπηκόων Τρίτων Χωρών Είναι ένα πρόγραμμα χρηματοδοτούμενο από το Υπουργείο Παιδείας και Πολιτισμού και λειτουργεί στον Δήμο από το 2008. Στόχος: η αξιοποίηση των σχολικών χώρων ως Κέντρων Πολιτισμού, Αθλητισμού και Δημιουργίας κατά τα απογεύματα και γενικά όταν δεν χρησιμοποιούνται για τους σκοπούς του αναλυτικού προγράμματος. Οι κύριοι σκοποί του προγράμματος είναι: • Η ενεργοποίηση των μελών κάθε Δήμου για συμμετοχή στο κοινωνικό γίγνεσθαι και για βελτίωση της ποιότητας της ζωής. • Η ανάπτυξη του πολιτιστικού και αθλητικού επιπέδου της κοινωνίας μας. • Η παροχή της δυνατότητας σε οργανώσεις, σωματεία και πρόσωπα, που έχουν πνευματικές, καλλιτεχνικές και αθλητικές δραστηριότητες, να προβάλουν το έργο τους στο ευρύ κοινό. • Η σύσφιξη των σχέσεων μεταξύ των κατοίκων του Δήμου. Σε αυτό το πρόγραμμα προσφέρεται η δυνατότητα σε παιδιά και ενήλικες όπως εκπαιδευτούν σε εκμάθηση διαφόρων χορών, ηλεκτρονικών υπολογιστών, μουσικών οργάνων, μαγειρική – ζαχαροπλαστική, θεατρικό εργαστήρι, ζωγραφική, διάφορα αθλήματα κλπ. Για τη σχολική 2017-2018 οι συμμετοχές παιδιών και ενηλίκων ανήλθαν στις 2160. Σύμφωνα με τις απογραφές πληθυσμού που έγιναν στην Κύπρο, ο πληθυσμός του Στροβόλου αυξάνεται συνεχώς στην πορεία του χρόνου. Η περιοχή γνώρισε μεγάλη πληθυσμιακή αύξηση μετά το 1960. Επιπλέον, μετά την τουρκική εισβολή του 1974 στον Στρόβολο εγκαταστάθηκε μεγάλος αριθμός Ελληνοκύπριων προσφύγων από το βόρειο τμήμα της χώρας. Στον Στρόβολο οικοδομήθηκαν πολλοί προσφυγικοί συνοικισμοί. Ο πίνακας που ακολουθεί παρουσιάζει τον πληθυσμό του Στροβόλου όπως καταγράφηκε στις απογραφές πληθυσμού που έγιναν στην Κύπρο. Ο Δήμος Στροβόλου, για διοικητικούς σκοπούς, χωρίζεται σε 6 ενορίες: Άγιος Βασίλειος Άγιος Δημήτριος Απόστολος Βαρνάβας και Άγιος Μακάριος Εθνομάρτυρας Κυπριανός Σταυρός Χρυσελεούσα Δήμαρχοι Δήμου Στροβόλου διετέλεσαν κατά σειρά οι: Ιωσήφ Χατζηιωσήφ (1986-1996) Σάββας Ηλιοφώτου (1997-2011) Λάζαρος Σαββίδης (2012-2016) Ανδρέας Παπαχαραλάμπους (2017- ) Ο Δήμος Στροβόλου είναι αδελφοποιημένος με: Δήμο Βέροιας, Ελλάδα Δήμο Λυκόβρυσης-Πεύκης, Ελλάδα: Αρχικά ο δήμος ήταν αδελφοποιημένος με τον Δήμο Πεύκης. Μετά την ενοποίηση του Δήμου Πεύκης με τον Δήμο Λυκόβρυσης και τη δημιουργία του Δήμου Λυκόβρυσης-Πεύκης το 2011, η αδελφοποίηση ισχύει με αυτό τον δήμο. Δήμο Ρόδου, Ελλάδα: Αρχικά ο δήμος ήταν αδελφοποιημένος με τον Δήμο Ιαλυσού. Μετά την ενοποίηση του Δήμου Ιαλυσού με άλλους δήμους και τη δημιουργία του νέου Δήμου Ρόδου το 2011, η αδελφοποίηση ισχύει με αυτό τον δήμο. Δήμο Τέραμο, Ιταλία Τομέα 2 (Βουκουρέστι), Ρουμανία Το σημαντικότερο αθλητικό σωματείο που εδρεύει στον Στρόβολο είναι ο Κεραυνός Στροβόλου (με τμήματα καλαθοσφαίρισης). Έδρα του Κεραυνού αποτελεί το Κλειστό Κώστας Παπαέλληνας. Άλλα σωματεία με έδρα τον Στρόβολο αποτελούν ο Παρνασσός Στροβόλου, η Δόξα Στροβόλου, ο Φάρος Ακροπόλεως. Από το 1999 που λειτούργησε το Νέο Στάδιο ΓΣΠ εντός των δημοτικών ορίων του Στροβόλου, στην περιοχή έχει την έδρα του και ο Γυμναστικός Σύλλογος «Τα Παγκύπρια» (ΓΣΠ). Επιπλέον, στον Στρόβολο λειτουργεί Δημοτικό Αθλητικό Κέντρο. Ιστοσελίδα ΔήμουΙστοσελίδα Πολιτιστικού Κέντρου ΣτροβόλουΙστοσελίδα Αθλητικού Κέντρου Στροβόλου